laion/Wikipedia-Exotic huggingface dataset:
הצלצול האמיתי

הצלצול האמיתי הוא שעשועון טלוויזיה ישראלי שמשודר בערוץ הילדים. המתמודדים מחולקים לכיתות שמתחרות זו בזו. מנחי התוכנית בעונה הראשונה היו דנה פרידר ועודד פז, ובעונה השנייה הנחו את התוכנית לירון רביבו ויהונתן בשן. התוכנית מתנהלת כבית ספר אחד גדול לכאורה בו "לומדים" קפטנים המייצגים כל אחד מהם כיתה שלמה. בסוף העונה, הקפטן המנצח לוקח את כיתתו לטיול בחו"ל. הקפטנים בבית הספר מחולקים לשתי כיתות "צלצול 1" ו"צלצול 2", שתי הכיתות משחקות זו נגד זו בדו-קרב בסוף כל שבוע. כמו כן, המשימות שעושים הקפטנים נחלקות לכמה קטגוריות כאשר כל אחת מהן היא מקצוע בבית הספר. להלן הנושאים שבהם פועלים הקפטנים: גאוגרפיה, היסטוריה, בוקר (התארגנות לבית הספר), טבע, מדע וטכנולוגיה ומיחזור. ההדחה מתנהלת כך שכל אחד מהמתמודדים בוחר לוקר בו נמצא מספר אקראי של נקודות, שלושת או שני המתמודדים בעלי הכי פחות נקודות עוברים למשימה בה נקבע המודח והשאר מקבלים חסינות. (בדומה לקיר הגורלות, בתוכנית ששטוס, תוכנית האם בפועל של הצלצול האמיתי). גם אנשים רגילים שלא נרשמו לתוכנית יכולים לזכות בטיסה במגוון דרכים: 1. לענות הכי הרבה תשובות נכונות בארץ על חידון במגוון נושאים. 2. ליצור יצירה מבקבוקי פלסטיק ריקים ולהצטלם איתם ליד המחזורית. הנוהל השני הוא הגרלה. כמו כן ישנה פינה בתוכנית שאינה קשורה לקפטנים ולבתי הספר אותה מנחים נועה פילטר טום באום ועומר דרור. הפינה עוסקת בספורט. שיר הפתיחה של התוכנית, גם הוא נקרא "הצלצול האמיתי" מבוצע על ידי להקת הבנים "בויבנד". עודד פז דנה פרידר טום באום עומר דרור מעיין רובין התוכנית מתנהלת כבית ספר אחד גדול לכאורה בו "לומדים" קפטנים המייצגים כל אחד מהם כיתה שלמה, בסוף העונה, הקפטן המנצח לוקח את כיתתו לטיול בחו"ל. הקפטנים בבית הספר מחולקים לשתי כיתות "צלצול 1" ו"צלצול 2", שתי הכיתות משחקות זו נגד זו בדו-קרב בסוף כל שבוע. יהונתן בשן לירון רביבו מעיין רובין פרופיל התוכנית באתר ערוץ הילדים שיר הנושא בביצוע להקת "בויבנד", סרטון באתר יוטיוב
עפרוני מדבר

עפרוני מדבר (שם מדעי: Ammomanes deserti) היא ציפור שיר קטנה ממשפחת העפרוניים. מין זה הוא מהנפוצים במדבריות אפריקה ואסיה. יציב בישראל והוא מצוי בנגב, בערבה ובמדבר יהודה. ניתן לעיתים לצפות בו גם באזורים הים תיכוניים. אורך גופו של העפרוני כ־15-16.5 ס"מ. משקלו כ-25 גרם. צבע נוצותיו חום-חולי בהיר, המאפשר לו הסוואה טובה, בעת חיפוש מזון על הקרקע המדברית. על גבי החזה זרועים כתמים כהים קטנים ובקצה הזנב קיים פס כהה. מקורו בעל גוון צהוב, עבה יחסית וארוך. מזונו המועדף הוא זרעים אך הוא ניזון גם מחרקים. עפרוניים חיים בדרך כלל בזוגות. הקינון מתבצע בגומה בקרקע סמוך לשיח או בכוכים בסלע. נקבת עפרוני מדבר, מטילה שלוש עד ארבע ביצים. הנקבה דוגרת לבדה על הביצים במשך ארבעה עד עשרה ימים. הקן מוסתר במעין בור קטן בצידו של סלע או שיח, כאשר הזכר מצפה את שפת הקן באבנים קטנות ושטוחות. ביצי עפרוני מדבר לבנות-צהבהבות ומשובצות בנקודות חומות ואפורות. הגוזלים בוקעים עיוורים עם פלומה דלילה צהבהבה. לאחר הבקיעה, גידול הגוזלים בקן נמשך בין 12 ל-14 יום. עוזי פז ועזריה אלון (עורך ראשי), האנציקלופדיה של החי והצומח של ארץ ישראל. כרך 6 (עופות), משרד הביטחון – ההוצאה לאור, 1986 מדיה וקבצים בנושא עפרוני מדבר בוויקישיתוף עפרוני מדבר, באתר ITIS (באנגלית) עפרוני מדבר, באתר NCBI (באנגלית) עפרוני מדבר, בבסיס הנתונים ARKive (באנגלית) עפרוני מדבר, באתר GBIF (באנגלית) עפרוני מדבר באתר הצפרות הישראלי מדבר(הקישור אינו פעיל) באתר תיירות ערבה עפרוני מדבר באתר תצפית עפרוני מדבר באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ארומובטיים

ארומובטיים (שם מדעי: Aromobatidae) היא משפחה של דו-חיים מסדרת חסרי זנב החיים באמריקה המרכזית והדרומית והם קרובי משפחתם של הדנדרובטיים הרעילים. עם זאת הם הרבה פחות רעילים מקרוביהם ובכל זאת מכוסים בצבעי אזהרה נגד טורפים. צפרדעים אלה סווגו במקור כחלק ממשפחת הדנדרובטיים, עד ל-2006 אז הפכו למשפחה עצמאית על פי כמה חלוקות. גם כשהם משויכות למשפחת הדנדרובטיים הם נכללים בתת-משפחה ייחודית. אלו צפרדעים קטנות ובעלות עור בוהק מעט, רגליהם גדולות והראש קטן. הם מסתתרים רוב זמנם על קרקעית היער בחיפוש אחרי טרף קטן. צפרדעים אלה מתרבות כמו הדנדרובטיים, כשהראשנים בוקעים מביצים בקינים יבשתיים, והנקבה סוחבת אותם על גבם ומחפשת בריכת מים בתוך אפיפיטיים בג'ונגל הלח. משפחה ארומובטיים (Aromobatidae) תת-משפחה Allobatinae סוג Allobates תת-משפחה Anomaloglossinae סוג Anomaloglossus סוג Rheobates תת-משפחה Aromobatinae סוג Aromobates סוג Mannophryne סוג ומין יחיד Prostherapis dunni - לעיתים כלול בסוג Aromobates. מדיה וקבצים בנושא ארומובטיים בוויקישיתוף ארומובטיים, באתר ITIS (באנגלית) ארומובטיים, באתר Animal Diversity Web (באנגלית) ארומובטיים, באתר GBIF (באנגלית)
אדם פינטר

אדם פינטר (בהונגרית: Ádám Pintér, נולד ב-12 ביוני 1988) הוא כדורגלן הונגרי, המשחק כקשר בקבוצת מ.ט.ק. בודפשט ובנבחרת הונגריה. פינטר החל את הקריירה המקצוענית שלו ב-2006, בגיל 18 בלבד, כאשר עלה לקבוצה הבוגרת של קבוצת מ.ט.ק. בודפשט. אחרי 4 עונות מוצלחות, חתם ב-2010, בריאל סרגוסה הספרדית. ב-9 באוגוסט 2013, הוחלט בין המועדון לשחקן על ביטול החוזה בין השניים, וכך הפך פינטר לשחקן חופשי. ביום האחרון של חלון ההעברות, ה-2 בספטמבר 2013, הוכרז רשמית שפינטר חתם במועדון הרוסי טום טומסק, על חוזה לעונה אחת. משחק הבכורה שלו ברוסיה, היה מול אנז'י מחצ'קלה. בסיום העונה, ב-5 באוגוסט 2014, פינטר חתם בקבוצת ליגת העל היוונית לבדיאקוס על חוזה לשנתיים. בסיום עונתו הראשונה בלבד, החוזה בין המועדון לשחקן הותר, דבר שהוביל את חזרתו של פינטר להונגריה, עת שחתם ב-19 באוגוסט 2015 בפרנצווארוש. בינואר 2016 חתם פינטר בגרויטר פירט מהבונדסליגה השנייה. החל משנת 2010, פינטר משחק בהונגריה. הוא זומן לסגל הנבחרת לקראת טורניר הגמר של יורו 2016 בצרפת. מדיה וקבצים בנושא אדם פינטר בוויקישיתוף אדם פינטר, באתר Transfermarkt אדם פינטר, באתר Soccerway אדם פינטר, באתר BDFutbol אדם פינטר, באתר WorldFootball.net אדם פינטר, באתר National Football Teams אדם פינטר, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מעבר לה פודר

מעבר לה פודר (באנגלית: La Poudre Pass) הוא מעבר הרים גבוה (3,104 מטרים) לרוחב הרי הרוקי, בצפון מדינת קולורדו בארצות הברית. המעבר חוצה את קו פרשת המים של אמריקה ומפריד בין מקורות נחל מעבר לה פודר (La Poudre Pass Creek), המתנקז לנהר המיזורי ובסופו של דבר למפרץ מקסיקו שבאוקיינוס האטלנטי, לבין מקורותיו של נהר הקולורדו, הנשפך למפרץ קליפורניה שבאוקיינוס השקט. במעבר עובר קו הגבול בין המחוזות לארימר וגרנד, והוא גם הגבול הצפוני של הפארק הלאומי הרי הרוקי. המעבר עצמו הוא שטח שטוח ביצתי רחב. באחו הרווי במים שדרומית לקו פרשת המים מתחיל נהר הקולורדו את מסלולו כפלג קטן. במעבר שוכנת גם תחנת שומרי הפארק הלאומי של מעבר לה פודר. במעבר עוברים שביל טיול, תעלת גרנד, תעלת הטיה באורך 26 קילומטרים שמעבירה מים מרכס הרי נוור סמר (Never Summer Mountains) בהרי הרוקי, שבאופן טבעי היו מתנקזים למקורות של נהר הקולורדו, לתוך נהר קש לה פודר (Cache La Poudre River) על מנת לתגבר את אספקת המים לרצועת הערים שקמו ממזרח להרי הרוקי, וכביש פרטי מגודר שנועד לתחזוקת החפירה הגדולה. על מנת לבקר במעבר יש לנסוע בכביש "לונג דרואו" (Long Draw Road) דרומה מהצומת שלו עם כביש 14 של קולורדו בקניון פודר (Poudre Canyon), מעט מזרחה למעבר קמרון (Cameron Pass). כביש "לונג דרואו" הוא דרך סלולה, עבירה גם לכלי רכב פרטיים. לאחר מעבר מאגר לונג דרואו (Long Draw Reservoir) הדרך מסתיימת במגרש החניה של השביל הרגלי של מעבר לה פודר. המרחק ממגרש החניה למעבר עצמו קצר, והמעבר עצמו מזוהה באמצעות השלט לפארק הלאומי הרי הרוקי. שלט זה מסמן גם את מקומו של קו פרשת המים של אמריקה. Feature Detail Report for: La Poudre Pass
התחייה (פירושונים)

האם התכוונתם ל... התחיה – מפלגת ימין ישראלית התחיה (תנועה ציונית) – תנועת נוער ציונית במזרח אירופה שהתמזגה עם צעירי ציון התחיה (רומניה) – קבוצה במסגרת המפלגה היהודית הרומנית התחיה (ספר) – ספר הגות העוסק בתורתו של ישעיהו ליבוביץ מול החסידות והרמב"ם התחיה (רומן) – רומן מאת לב טולסטוי תקופת התחייה – כינוי לתקופה שמתום תקופת ההשכלה ועד הקמת מדינת ישראל התחייה - כינויהּ של הסימפוניה השנייה בדו מינור מאת גוסטב מאהלר בעת' (בערבית: "תחייה") - מפלגת השלטון בסוריה תקופת התחייה או דור התחייה - תקופה בת 60 השנים בספרות העברית – מתום תקופת ההשכלה עם "הסופות בנגב" ב-1881 ועד החלטת האו"ם על חלוקת ארץ ישראל ב-1947 תחיית המתים – אמונה בכך שבעתיד יקומו בני האדם המתים לתחייה תחיית ישו – רכיב מהותי באמונה ובתאולוגיה הנוצרית רנסאנס (פירושונים)
אנדרה בראיק

אנדרה פרנאן בראיק (צרפתית: André Fernand Brahic פריז, 30 בנובמבר 1942 – 15 במאי 2016 ) היה אסטרופיזיקאי צרפתי. מומחה בחקר מערכת השמש וידוע עקב גילוי טבעות נפטון יחד עם האסטרונום ויליאם הבארד. נולד ב-1942 בפריז תחת הכיבוש הנאצי. למד אסטרופיזיקה תחת הנחייתו של אוורי שצמן (Evry Schatzman), מחלוצי התחום בצרפת ב-1980 היה חלק מחוקרי מערכת השמש במסגרת תוכנית וויאג'ר. בהמשך היה חלק מהחוקרים המפענחים את תמונות הגשושית קאסיני. מחקריו בנושא טבעות שבתאי הובילו להתעניינותו באפשרות למציאת הטבעות סביב נפטון. אחד מחברי הוועדה לחקר אנרגיות חלופיות ואנרגיה אטומית בצרפת, ופרופ' באוניברסיטה של פריז. ערך מורחב – טבעות נפטון לענק הקרח נפטון יש מערכת טבעות המקיפות אותו. כיום ידוע על חמש טבעות עיקריות. בשנת 1984 התגלו חלקים מהם (כקשתות) על ידי תצפיות של צוות חוקרים מטלסקופ החלל לה סילה (אנ') בצ'ילה. תחת הנחייתו של אנדרה בראיק וברונו סיקרדי ממצפה החלל בפריז וגם על ידי צוות בהנחייתו של האסטרונום האמריקאי וויליאם האברד. בראיק העניק לשלוש מהקשתות את השמות Liberté, Égalité, and Fraternité (חירות, שוויון, אחווה ) לפי המוטו של צרפת. קשתות אלו הן חלק מהטבעת החיצונית הנקראת טבעת אדמאס. האסטרואיד 3488 בראיק נקרא על שמו. ב-2001, הוענקה לו מדליה ע"ש קרל סייגן. בראיק כתב מספר ספרים המסבירים את תחום האסטרופיזיקה לקהל הרחב. ספרו האחרון, עולמות מסביב, האם אנחנו לבד פורסם בשנת 2015. מדיה וקבצים בנושא אנדרה בראיק בוויקישיתוף אתר האינטרנט הרשמי של אנדרה בראיק רשימת ספרים שכתב וערך אנדרה בראיק אנדרה בראיק, במסד הנתונים הקולנועיים IMDb (באנגלית) אנדרה בראיק, מגלה טבעות נפטון, נפטר אתר Phys.org מתאריך 15 במאי 2016 Hubbard, W.B.; Brahic, A.; Bouchet, P.; Elicer, L.-R.; Haefner, R.; Manfroid, J.; Roques, F.; Sicardy, B.; Vilas, F. (1985). "Occultation Detection of a Neptune Ring Segment". Press Abstracts from the Sixteenth Lunar and Planetary Science Conference, held March 11–15, 1985, in Houston, TX. LPI Contribution 559, published by the Lunar and Planetary Institute, 3303 Nasa Road 1, Houston, TX 77058, 1985, p.35. Bibcode:1985LPICo.559...35H. Manfroid, J.; Haefner, R.; Bouchet, P. (1986). "New evidence for a ring around Neptune". Astronomy and Astrophysics. 157 (1): L3. Bibcode:1986A&A...157L...3M. אנדרה ברהיק, מגלה טבעות נפטון נפטר בגיל 73 אתר astronomy.com מתאריך 16 במאי 2016
ישכר דוב ליפשיץ

רבי ישכר דוב ליפשיץ (תרמ"ב, 1882 - כ"ה באייר תש"ד, 18 במאי 1944) היה האדמו"ר מאונגוואר ואביו של האדמו"ר השלישי מסטרופקוב רבי יחזקאל שרגא ליפשיץ הלברשטאם. נולד לרבי אריה לייבוש, האדמו"ר מאפטא, בעל "יסוד לקרא" ו"ישמח צדיק", שהיה נכד רבי אריה לייב ליפשיץ (בעל "אריה דבי עילאי"); ולהדסה, בת רבי חיים מאיר מפינטשוב בעל "אמרי חיים" ו"מנחת יהודה". בשנת תרנ"ח התחתן עם בילא, בת רבי אברהם שלום הלברשטאם, האדמו"ר מסטרופקוב. לאחר נישואיו ישב אצל חותנו ועסק בתורה. בהמלצת חותנו התמנה בשנת תרס"א למורה צדק ואדמו"ר בעיר אונגוואר, שם ניהל את עדתו כארבעים שנה. בשנת תרס"ט הקים בית מדרשו שנקרא "סטאפקווער בית מדרש", והיה מכניס אורחים ובפרט פליטים רבים בשנות מלחמת העולם הראשונה. בשמיני עצרת תרע"ה נפטרה זוגתו. הוא נישא בשנית לאסתר, בת הרב יחיאל נתן מבארדיוב (נכד רבי ברוך הלברשטאם האדמו"ר מגורליץ). רבי ישכר דוב נרצח על ידי הנאצים בכ"ה באייר תש"ד (1944). אשתו אסתר נרצחה יומיים לפני כן. חלק מדברי תורתו נדפס בספר "דברי ישכר דוב". ילדיו: חסידות וישניצא טוביה פריינד, שלהבת של תורה וחסידות, המודיע תוספת תורנית, ו' בכסלו תשע"ה על ידי התורה מרפה הקב"ה חוזק שונאינו חזקי שטרן, ‏נינת בעל ה'דברי חיים': רבקה עלקא בן שחר ע"ה, באתר כיכר השבת, 9 במרץ 2019
מוקדמות מונדיאל 1986 - אירופה

121 נבחרות לאומיות נרשמו למוקדמות מונדיאל 1986, והתחרו על 24 מקומות בטורניר הגמר. מקסיקו, המארחת, ואיטליה, האלופה המכהנת, העפילו אוטומטית והותירו 22 מקומות לשאר הנבחרות. הגרלת המשחקים נערכה ב-7 בדצמבר 1983 בציריך שבשווייץ. ל אירופה (אופ"א) הוקצו 13.5 מקומות, מתוכם אחד לאיטליה ועל 12.5 המקומות האחרים התחרו 32 נבחרות. הנבחרת שזכתה במקום החצוי העפילה לפלייאוף הבין-יבשתי מול נציגת אוקיאניה. 32 הנבחרות, שהתחרו על 12.5 מקומות, חולקו לשבעה בתים. הנבחרות שיחקו אחת נגד השנייה בשיטת בית-חוץ. מספר הנבחרות והתנאים של כל בית מפורטים להלן: בבתים 2 - 4 ובבית 6 היו 5 נבחרות. שתי הנבחרות הראשונות העפילו למונדיאל. בבתים 1, 5 ו-7 היו 4 נבחרות. הנבחרות הראשונות בכל בית העפילו. הנבחרות שסיימו במקום השני בבית 1 ובבית 5 העפילו לפלייאוף של אירופה, והנבחרת שסיימה במקום השני בבית 7 העפילה לפלייאוף הבין-יבשתי אירופה-אוקיאניה. בפלייאוף עצמו שיחקו שתי הנבחרות בשיטת בית-חוץ, והמנצחת בסיכום שני המשחקים העפילה למונדיאל. פולין העפילה למונדיאל ובלגיה העפילה לפלייאוף היבשתי. גרמניה המערבית ופורטוגל העפילו. גרמניה המערבית ספגה את הפסדה הראשון במוקדמות המונדיאל ב-16 באוקטובר 1985, כאשר נוצחה על ידי פורטוגל בתוצאה 0 - 1 במשחק ביתי שנערך בשטוטגרט. כולל המשחקים שנערכו לפני מלחמת העולם השנייה והמשחקים שנערכו בטורניר זה היא הגיעה להישג של 36 משחקי מוקדמות מונדיאל ללא הפסד, ומאזנה עמד על 32 ניצחונות ו-4 תוצאות תיקו עד ההפסד. המשחק מול צ'כוסלובקיה, האחרון של גרמניה המערבית בטורניר זה, הסתיים בתיקו 2 - 2 וקבע את מאזנה על 32 ניצחונות, 5 תוצאות תיקו והפסד אחד. אנגליה וצפון אירלנד העפילו. צרפת ובולגריה העפילו. הונגריה העפילה למונדיאל והולנד העפילה לפלייאוף היבשתי. דנמרק וברית המועצות העפילו. ספרד העפילה למונדיאל וסקוטלנד העפילה לפלייאוף הבין-יבשתי מול נציגת אוקיאניה. במהלך המשחק בין סקוטלנד לוויילס מת מאמן הנבחרת הסקוטית ג'וק סטיין, לאחר שסבל מהתקף לב זמן קצר לאחר שנבחרתו הבקיעה את שער השוויון. בלגיה העפילה למונדיאל בזכות יתרון שערי חוץ.
מוקדמות מונדיאל 1986 - אפריקה

121 נבחרות לאומיות נרשמו למוקדמות מונדיאל 1986, והתחרו על 24 מקומות בטורניר הגמר. מקסיקו, המארחת, ואיטליה, האלופה המכהנת, העפילו אוטומטית והותירו 22 מקומות לשאר הנבחרות. הגרלת המשחקים נערכה ב-7 בדצמבר 1983 בציריך שבשווייץ. לאפריקה (CAF)‏ הוקצו 2 מקומות, עליהם התחרו 29 נבחרות. 29 הנבחרות מאפריקה התמודדו בארבעה סבבים: סיבוב ראשון: 3 נבחרות (אלג'יריה, קמרון וגאנה) העפילו אוטומטית לסיבוב השני. 26 הנבחרות הנותרות חולקו לזוגות, ושיחקו אחת נגד השנייה בשיטת בית-חוץ. הנבחרת המנצחת בסיכום שני המשחקים העפילה לסיבוב השני. סיבוב שני וסיבוב שלישי: בכל אחד משני הסבבים האלה חולקו הנבחרות לזוגות, ושיחקו אחת נגד השנייה בשיטת בית-חוץ. הנבחרת המנצחת בסיכום שני המשחקים העפילה לסיבוב הבא, עד שנותרו 4 נבחרות. סיבוב הגמר: 4 הנבחרות חולקו לשני זוגות, ושיחקו אחת נגד השנייהי בשיטת בית-חוץ. הנבחרות המנצחות בסיכום המשחקים העפילו למונדיאל. בסיבוב זה היו אמורים להיערך משחקים בין מדגסקר ללסוטו, לוב וניז'ר וגינאה נגד טוגו. אולם, בעקבות פרישתן של לסוטו, לוב וניז'ר העפילו יריבותיהן אוטומטית לסיבו השני. מרוקו העפילה לסיבוב השני. אנגולה העפילה לאחר ניצחון 4 - 3 בדו-קרב פנדלים. מלאווי העפילה לסיבוב השני. זמביה העפילה לסיבוב השני. מצרים העפילה לסיבוב השני. סודאן העפילה לסיבוב השני בזכות יתרון שערי חוץ. קניה העפילה לסיבוב השני. ניגריה העפילה לסיבוב השני. חוף השנהב העפילה לסיבוב השני. תוניסיה העפילה לסיבוב השני. תוניסיה העפילה לסיבוב השלישי. לוב העפילה לסיבוב השלישי. אלג'יריה העפילה לסיבוב השלישי. מצרים העפילה לסיבוב השלישי לאחר ניצחון 4 - 2 בדו-קרב פנדלים. ניגריה העפילה לסיבוב השלישי. זמביה העפילה לסיבוב השלישי. מרוקו העפילה לסיבוב השלישי. תוניסיה העפילה לסיבוב הגמר. מרוקו העפילה לסיבוב הגמר. אלג'יריה העפילה לסיבוב הגמר. לוב העפילה לסיבוב הגמר. אלג'יריה העפילה למונדיאל. מרוקו העפילה למונדיאל.
מוקדמות מונדיאל 1990 - אירופה

116 נבחרות לאומיות נרשמו למוקדמות מונדיאל 1990, והתחרו על 24 מקומות בטורניר הגמר. איטליה, המארחת, וארגנטינה, האלופה המכהנת, העפילו אוטומטית והותירו 22 מקומות לשאר הנבחרות. לאירופה (אופ"א) הוקצו 14 מקומות, מתוכם 1 למארחת איטליה ועל 13 המקומות האחרים התחרו 32 נבחרות. משחקי המוקדמות באירופה החלו ב-21 במאי 1988 והסתיימו ב-18 בנובמבר 1989. 32 הנבחרות (לא כולל איטליה המארחת) חולקו לארבעה בתים בני חמש נבחרות כל אחד ולשלושה בתים בני ארבע נבחרות כל אחד. נקבע כי שבע הנבחרות שסיימו במקום הראשון יעפילו אוטומטית למונדיאל, וכן הנבחרות שסיימו במקום השני בבתים שבהם היו חמש נבחרות. הנבחרות שסיימו במקום השני בבתים שבהם היו ארבע נבחרות דורגו בטבלה נפרדת לאחר סיום המשחקים, ושתי הנבחרות הראשונות בטבלה זו העפילו למונדיאל. בהגרלת המשחקים שובצו הנבחרות לחמש קבוצות דירוג, שנקבעו עשרה ימים קודם לכן ומהן הורכבו שבעת הבתים. קבוצות הדירוג מפורטות להלן: קבוצה א': גרמניה המערבית, אנגליה, ספרד, ברית המועצות, דנמרק, בלגיה וצרפת קבוצה ב': בולגריה, הולנד, פולין, גרמניה המזרחית, פורטוגל, סקוטלנד והונגריה קבוצה ג': רומניה, שוודיה, ויילס, צפון אירלנד, אוסטריה, צ'כוסלובקיה ויוגוסלביה קבוצה ד': אירלנד, יוון, שווייץ, פינלנד, איסלנד, נורווגיה ואלבניה קבוצה ה': טורקיה, מלטה, לוקסמבורג וקפריסין רומניה העפילה. דנמרק לא העפילה למונדיאל כיוון שהייתה הנבחרת בעלת המאזן הגרוע ביותר מבין הנבחרות שסיימו במקום השני בבתים שבהם היו ארבע נבחרות. שוודיה ואנגליה העפילו. ברית המועצות ואוסטריה העפילו. הולנד וגרמניה המערבית העפילו. יוגוסלביה וסקוטלנד העפילו. ספרד ואירלנד העפילו. בלגיה וצ'כוסלובקיה העפילו.
מוקדמות מונדיאל 1990 - אפריקה

116 נבחרות לאומיות נרשמו למוקדמות מונדיאל 1990, והתחרו על 24 מקומות בטורניר הגמר. איטליה, המארחת, וארגנטינה, האלופה המכהנת, העפילו אוטומטית והותירו 22 מקומות לשאר הנבחרות. לאפריקה (CAF‏) הוקצו 2 מקומות, עליהם התחרו 26 נבחרות. 26 נבחרות מאפריקה התמודדו על 2 המקומות שהוקצו ליבשת. פיפ"א דחתה את בקשת ההרשמה של מאוריציוס ומוזמביק בגלל חובותיהן כלפיה, ולפיכך פחת מספר הנבחרות ל-24. לסוטו, רואנדה וטוגו פרשה לאחר ההגרלה לסיבוב הראשון ולפני שהספיקו לשחק. לוב העפילה מהסיבוב הראשון והתקדמה לשלב הבתים (הסיבוב השני), אף פרשה במהלכו וכל תוצאותיה בשלב זה בוטלו. המשחקים התנהלו בשלושה סבבים: סיבוב ראשון: שמונה הנבחרות הטובות ביותר לפי פיפ"א (אלג'יריה, קמרון, חוף השנהב, מצרים, קניה, מרוקו, ניגריה וזאיר) העפילו אוטומטית לסיבוב השני. שאר הנבחרות חולקו לזוגות ושיחקו אחת נגד השנייה בשיטת בית-חוץ. הנבחרת המנצחת בסיכום המשחקים העפילה לסיבוב השני. סיבוב שני (שלב הבתים): שמונה הנבחרות מהסיבוב הראשון הצטרפו לשמונה הנבחרות שהעפילו אוטומטית, וחולקו לארבעה בתים בני ארבע נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה לסיבוב הגמר. סיבוב הגמר: ארבע הנבחרות שנותרו חולקו לשני זוגות ושיחקו אחת נגד השנייה בשיטת בית-חוץ. הנבחרת המנצחת בכל זוג משחקים העפילה למונדיאל. זימבבואה, זמביה וגבון העפילו אוטומטית לסיבוב השני בגלל פרישת יריבותיהן לסוטו, רואנדה וטוגו בהתאמה. אנגולה העפילה לסיבוב השני. מלאווי העפילה לסיבוב השני. לוב העפילה לסיבוב השני. ליבריה העפילה לסיבוב השני. אלג'יריה העפילה לסיבוב הגמר. לוב פרשה אחרי המשחק הראשון שלה, ובתחילה הוענק ניצחון טכני ליריבתה הבאה (אלג'יריה). מאוחר יותר החליטה פיפ"א לבטל את כל תוצאותיה של לוב. מצרים העפילה לסיבוב הגמר. קמרון העפילה לסיבוב הגמר. השחקן הניגרי סמואל אוקוואראג'י התמוטט ומת עשר דקות לפני סיום המשחק בין נבחרתו לבין אנגולה. תוניסיה העפילה לסיבוב הגמר. מצרים העפילה. משחק זה נודע בעקבות האירועים האלימים שהתרחשו בסיומו. לאחר שריקת הסיום התנפלו שחקני ואנשי נבחרת אלג'יריה על השופט, וזרקו עציצים לתוך הקהל. במסיבת העיתונאים שלאחר המשחק התעוור רופא נבחרת מצרים בעין אחת לאחר שבקבוק שבור נזרק לעברו על ידי שחקן אלג'יראי. במשך שנים נטען כי היה זה החלוץ והכוכב האלג'יראי לאחדר בלומי, שאף נדון למאסר על עבירה זו, אך הוא הכחיש זאת וטען בפני השופט כי היה זה למעשה שוער המשנה קאמל קאדרי, טענה שנתמכה על ידי השחקנים האלג'יראים שהעידו במשפט. הוא היה מבוקש על ידי האינטרפול במשך עשרים שנה, אך ב-2009 בוטל הצו ושמו טוהר מבחינה משפטית הודות לשיתוף פעולה בין נשיא אלג'יריה עבד אל-עזיז בותפליקה והרשויות במצרים ובאלג'יריה. קמרון העפילה. M. Nedjari, Belloumi to Echorouk: "Goalkeeper Kadri was responsible for eye injury suffered by Egyptian doctor in 1989", Echorouk Online, 29 September 2009 Hakim.B, Interpol hands over Belloumi a document rescinding international arrest warrant issued against him, Echorouk Online, 22 April 2009
מוקדמות מונדיאל 1994 - אירופה

147 נבחרות לאומיות נרשמו למוקדמות מונדיאל 1994, והתחרו על 24 מקומות בטורניר הגמר. ארצות הברית, המארחת, וגרמניה, האלופה המכהנת, העפילו אוטומטית והותירו 22 מקומות לשאר הנבחרות. לאירופה (אופ"א) הוקצו 13 מקומות, מתוכם אחד לאלופה גרמניה ועל 12 האחרים התחרו 38 נבחרות כולל ישראל. מספר הנבחרות שהתחרו בפועל היה 36, כיוון שגרמניה העפילה אוטומטית, ליכטנשטיין פרשה לפני הגרלת המשחקים, ויוגוסלביה הושעתה על ידי פיפ"א בעקבות הסנקציות שהוטלו עליה על ידי האומות המאוחדות בגין מלחמות יוגוסלביה. שינוי נוסף היה החלפתה של ברית המועצות על ידי רוסיה בעקבות פירוק ברית המועצות. 37 הנבחרות חולקו לחמישה בתים בני שש נבחרות כל אחד ובית אחד בן שבע נבחרות (בית 5 היה בפועל עם חמש נבחרות בעקבות השעיית יוגוסלביה). הנבחרות שיחקו אחת נגד השנייה בשיטת בית-חוץ. שתי הנבחרות הראשונות בכל בית העפילו למונדיאל. הגרלת הבתים נערכה ב-8 בדצמבר 1991, והייתה מבוססת על קבוצות הדירוג הבאות: קבוצה א': בלגיה, אנגליה, צרפת, איטליה, ברית המועצות, ספרד קבוצה ב': אוסטריה, צ'כוסלובקיה, הולנד, אירלנד, סקוטלנד, יוגוסלביה קבוצה ג': דנמרק, הונגריה, פולין, פורטוגל, רומניה, שוודיה קבוצה ד': בולגריה, יוון, צפון אירלנד, נורווגיה, שווייץ, ויילס קבוצה ה': אלבניה, קפריסין, פינלנד, איסלנד, מלטה, טורקיה קבוצה ו': אסטוניה, איי פארו, ישראל, לטביה, ליטא, לוקסמבורג, סן מרינו איטליה ושווייץ העפילו. נורווגיה והולנד העפילו. במשחק בין סן מרינו לאנגליה הבקיע דויד גואלטיארי הסן מרינזי את השער המהיר ביותר בתולדות מוקדמות המונדיאלים. שיא שהחזיק מעמד עד אוקטובר 2016. , והעלה את נבחרתו ליתרון מול אנגליה כבר לאחר 8.3 שניות. המשחק עצמו הסתיים בניצחון אנגלי בתוצאה 7 - 1. ספרד ואירלנד העפילו. רומניה ובלגיה העפילו. צ'כוסלובקיה התפרקה אחרי שני המשחקים הראשונים, אך למרות זאת הוסכם כי שתי המדינות החדשות, צ'כיה וסלובקיה, ימשיכו להיות מיוצגות על ידי הנבחרת המאוחדת. יוון ורוסיה העפילו. יוגוסלביה הושעתה ממשחקי הבית בעקבות הסנקציות של האומות המאוחדות. שוודיה ובולגריה העפילו. אמיל קוסטדינוב מבולגריה הבקיע את שער הניצחון מול צרפת בשניות האחרונות של המשחק בפארק דה פראנס. בולגריה העפילה למונדיאל בזכות הניצחון, ומנעה מצרפת את ההעפלה כיוון שזו הייתה זקוקה לתיקו לכל הפחות במשחק המכריע נגד בולגריה. לצרפת נותרו שני משחקים, נגד ישראל ונגד בולגריה. צרפת הייתה חייבת לנצח את ישראל כדי להבטיח העפלה במשחק הלפני אחרון. כשלא עשתה זאת הייתה חייבת לסיים לפחות בתיקו במשחק המכריע נגד בולגריה וגם במשימה זאת נכשלה ולא העפילה למונדיאל. הניצחון 3 - 2 של ישראל על צרפת בפארק דה פראנס נחשב עד היום לאחד מהישגיה הטובים ביותר של נבחרת ישראל. The Fastest Goal in the History of the World Cup, באתר ה-BBC‏, 27 במאי 2005
מוקדמות מונדיאל 1994 - אפריקה

147 נבחרות לאומיות נרשמו למוקדמות מונדיאל 1994, והתחרו על 24 מקומות בטורניר הגמר. ארצות הברית, המארחת, וגרמניה, האלופה המכהנת, העפילו אוטומטית והותירו 22 מקומות לשאר הנבחרות. לראשונה בתולדות המונדיאלים הוענקו 3 מקומות ישירים בטורניר לאפריקה, בזכות הישגי הנבחרות האפריקניות במונדיאל 1990. לאפריקה (CAF)‏ הוקצו 3 מקומות, עליהם התחרו 40 נבחרות. 40 נבחרות מאפריקה נרשמו למוקדמות המונדיאל, ומתוכן פרשו שמונה לפני ובמהלך המוקדמות (בורקינה פאסו, גמביה, מלאווי, מאלי, מאוריטניה, סאו טומה ופרינסיפה, סיירה לאון וסודאן). המשחקים באפריקה התנהלו בשני סבבים: סיבוב ראשון: 36 הנבחרות שנותרו חולקו ל-9 בתים בני 4 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה לסיבוב הגמר. בפועל היו בתים עם פחות מ-4 נבחרות בגלל פרישה של חלק מהנבחרות. סיבוב הגמר: 9 הנבחרות חולקו לשלושה בתים בני 3 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל. מבית זה פרשה אלג'יריה העפילה לסיבוב הגמר. קמרון העפילה לסיבוב הגמר. מצרים העפילה לסיבוב הגמר. ניגריה העפילה לסיבוב הגמר. חוף השנהב העפילה לסיבוב הגמר. מרוקו העפילה לסיבוב הגמר. סנגל העפילה לסיבוב הגמר. זמביה העפילה לסיבוב הגמר. גינאה העפילה לסיבוב הגמר. ניגריה העפילה. מרוקו העפילה. במהלך הטיסה של זמביה התרסק המטוס של הנבחרת בגבון, וכל שחקני הנבחרת נהרגו. ההתאחדות הזמבית נאלצה להרכיב נבחרת חדשה מן היסוד, וזו החמיצה את המונדיאל בפער של נקודה מהמקום הראשון בבית. קמרון העפילה. בוטל כיוון ששתי הנבחרות לא יכלו להעפיל גם אם המשחק היה מוכרע לטובת אחת מהן
פיקסיספלידיים

פיקסיספלידיים (שם מדעי: Pyxicephalidae) היא משפחה של דו-חיים מסדרת חסרי זנב. משפחה זו היא קרובתה הרחוקה של משפחת הצפרדעיים ולעיתים היא משויכת אליה. היא סווגה כקבוצה עצמאית על ידי החוקר צ'ארלס בונפארטה ב-1850. צפרדעים אלה מגוונות בגודלם, כשחלקם גדולות ביותר ובעלי ראש גדול ומעוגל והם חיים רק באפריקה שמדרום לסהרה. הם חיות בקרבה למים, בביצות וביצות מרש וראשניהם בוקעים למים. בכמה מינים ההורים מטפלים ביותר בצאצאיהם ומגוננים עליהם. במשפחה זו ישנם 2 תת-משפחות ו-12 סוגים: משפחה פיקסיספלידיים (Pyxicephalidae) תת-משפחה Cacosterninae סוג Amietia - בו 16 מינים סוג Anhydrophryne - בו 3 מינים סוג Arthroleptella - בו 7 מינים סוג Cacosternum - בו 16 מינים סוג ומין יחיד צפרדע מיקרו (Microbatrachella capensis) סוג ומין יחיד צפרדע צוללת נטלית (Natalobatrachus bonebergi) סוג ומין יחיד צפרדע ברודליי (Nothophryne broadleyi) סוג ומין יחיד צפרדע מרש הררי (Poyntonia paludicola) סוג Strongylopus - בו 11 מינים סוג Tomopterna - בו 15 מינים תת-משפחה Pyxicephalinae סוג צפרדע דייגת (Aubria) - בו 2 מינים סוג צפרדע שור (Pyxicephalus) - בו 4 מינים, ביניהם צפרדע שור אפריקנית מדיה וקבצים בנושא פיקסיספלידיים בוויקישיתוף פיקסיספלידיים, באתר ITIS (באנגלית) פיקסיספלידיים, באתר NCBI (באנגלית) פיקסיספלידיים, באתר האנציקלופדיה של החיים (באנגלית) פיקסיספלידיים, באתר GBIF (באנגלית)